Mukuru

Mukuru – mitinis hererų protėvis, taip pat kultūrinis herojus, demiurgas. Vardas Mukuru reiškia „labai labai senas“, „protėvis“. Tikėta, jog atsiunčiąs gyvybę teikiantį lietų, išgydąs sergančiuosius, padedąs seniems žmonėms. Įsivaizduota, kad žmonės mirdavę, nes Mukuru juos pašaukęs namo.Lynch, Patricia Ann (2004). African Mythology A to Z. Infobase Publishing, p. 88. ISBN 9781438119885. Mukuru atitinka Unkulunkulu ir Morimo.

Pasakojama, kad Mukuru ir jo žmona buvę pirmieji žmonės. Jie išėję iš šventojo Omumborombonga medžio, o drauge su jais – ir galvijai. Mukuru įvedęs aukojimus, tabu, iniciacijos ritualus, apipjaustymą. Savo palikuonims Mukuru perdavęs šventuosius reikmenis.

Pagal vieną iš mito atmainų, Mukuru paliepęs žmonėms ir gyvūnams išeiti iš medžio, o paukščiams ir žuvims – iš kalno. Šiuo atveju pats Mukuru nėra vienas iš pirmųjų žmonių.

 Šaltiniai 

Kategorija:Afrikos tautų mitologija